सूरज मल
भरतपुर जहां स्थित है, वह इलाका सोघरिया जाट सरदार रुस्तम के अधिकार में था। यहां पर सन 1733 में भरतपुर नगर की नींव डाली गई। सन 1732 में बदनसिंह ने अपने 25 वर्षीय पुत्र सूरजमल को डीग के दक्षिण-पश्चिम में स्थित सोघर गांव के सोघरियों पर आक्रमण करने के लिए भेजा। सूरजमल ने सोघर को जीत लिया। वहाँ राजधानी बनाने के लिए किले का निर्माण शुरू कर दिया। भरतपुर में स्थित यह किला लोहागढ़ किला ( Iron fort ) के नाम से जाना जाता है। यह देश का एकमात्र किला है, जो विभिन्न आक्रमणों के बावजूद हमेशा अजेय व अभेद्य रहा। बदन सिंह और सूरजमल यहां सन 1753 में आकर रहने लगे।
डीग महल
डीग महल एक महल है जो भरतपुर, राजस्थान से 32 किमी दूरी पर स्थित है। इसका निर्माण भरतपुर के शासक सूरज मल ने १७७२ में करवाया था। यह मुख्य रूप से भरतपुर के डीग क्षेत्र में स्थित है। डीग जाट राजा की राजधानी थी जो बाद भरतपुर में बदल दी गई थी।